wannaphong/clean_thaiwikipedia huggingface dataset:
# กองทัพแห่งความชอบธรรม
กองทัพแห่งความชอบธรรม (, ลัชกาเรตัยบา, LeT; ,) เป็นองค์กรทหารอิสลามที่ปฏิบัติการในอินเดียและปากีสถาน ก่อตั้งโดย Hafiz Saeed, Abdullah Azzam และมุญาฮิดีนบางส่วน ซึ่งได้รับเงินทุนจากอุซามะฮ์ บิน ลาดินในช่วงสงครามโซเวียต–อัฟกานิสถาน

 ปฏิบัติการ 
กลุ่มนี้เริ่มโจมตีชาวอินเดียในกัษมีระตั้งแต่ พ.ศ. 2536 โดยทางกลุ่มออกมาประกาศความรับผิดชอบในการโจมตีสนามบินเมืองศรีนครเมื่อ พ.ศ. 2544 และการโจมตีทหารอินเดียตามแนวชายแดน

 เหตุโจมตีนครมุมไบ
# Nepenthes glandulifera
Nepenthes glandulifera (จากภาษาละติน: glandis = ต่อม/ปลอก, ferre = พยุง/ค้ำ) เป็นหม้อข้าวหม้อแกงลิงถิ่นเดียวของภูเขาโฮส (Hose) ตอนกลางของรัฐซาราวัก ในประเทศมาเลเซีย เป็นญาติใกล้ชิดกับ N. pilosaLee, C.C. 2004. New Records and a New Species of Nepenthes (Nepenthaceae) from Sarawak. Sandakania 15: 93–101.Clarke, C.M. & C.C. Lee 2004. Pitcher Plants of Sarawak. Natural History Publications (Borneo) , Kota Kinabalu.
# อัลเบิร์ต เวสเกอร์
อัลเบิร์ต เวสเกอร์  เป็นตัวละครในเกมชุดเรซิเดนต์อีวิล ที่ปรากฏตัวออกมาในภาค 0 ภาค 1 ภาค Code Veronica และภาค 4 หลังจากที่อัมเบรลล่าล่มสลาย เขาได้สั่งงานให้กับเอด้า หว่องมาขโมยไวรัสจากพวกลัทธิลอสอิลลูมินาดอส (Los Illuminados) ซึ่งมีออสมุน แซดเลอร์ (Osmund Saddler)เป็นผู้นำของลัทธิและเป็นผู้สั่งให้จับตัวแอชลี่มา

 ประวัติ 
อัลเบิร์ต เกิดเมื่อปี 1960 โดยเกิดมาพร้อมกับยีนเด่นในด้านสติปัญญา และเมื่อเขาอายุ 12 ปี จึงถูกลักพาตัวเนื่องจากโครงการวิจัยของสเปนเซอร์และนักวิทยาศาสตร์ที่ชื่อว่าเวสเกอร์ในชื่อโครงการว่า Wesker Children เพื่อคัดเลือกมนุษย์ที่แข็งแกร่งที่สุดด้วยไวรัสโปรเจนิเตอร์  ซึ่งอัลเบิร์ต เป็นผู้รอดชีวิตเพียงหนึ่งในสองจากการทดลอง(อีกคนชื่อ Alex Wesker ซึ่งเสียชีวิตไปแล้ว)  นามเวสเกอร์ เป็นชื่อของเด็กที่ผ่านการทดลองแต่ชื่อสกุลจริง ๆ ของเขาก็ยังคงเป็นปริศนา หลังจากนั้นเขาก็เข้าร่วมการทดลองต่าง ๆ ของอัลเบลล่า และเวสเกอร์เองก็เป็นผู้ที่ร่วมมือกับดร.วิลเลียม เบอร์กิน(เพื่อนหัวหน้านักวิจัยและบอสในเกมภาค2) ในการสังหารดร.เจมส์ มาร์คัส หัวหน้าศูนย์ฝึกอบรมของอัมเบรลล่า   

เวสเกอร์ได้รับพลังพิเศษจากไวรัสที่เขาได้รับจาก วิลเลียม เพื่อนรักนักวิจัยของเขาทำให้เขามีพละกำลังและความเร็วเหนือมนุษย์แต่ไวรัสนั้นไม่สมบูรณ์ทำให้เขาต้องฉีดยาต้านไวรัสอยู่เป็นระยะ ๆ    

เวสเกอร์เป็นคนที่หักหลังผู้อื่นได้ถ้าเขาไม่ไว้ใจ  เขาสืบเสาะหาต้นกำเนิดของตนเองด้วยการขโมยสืบค้นข้อมูลลับต่างๆของอัมเบรลล่า   ก่อนอัมเบรลล่าจะล่มสลายเขาได้ขโมยความลับจากอัมเบรลล่าไปขายให้กับองค์กรคู่อริ เพื่อปูทางให้เขาย้ายตัวเองเข้าองค์กรนั้น 

 ภาค 5 
ในภาค5 เวสเกอร์ ได้รู้ความจริงเรื่องชาติกำเนิดของตนเองจากสเปนเซอร์  เขาโกรธแค้นมากที่รู้ว่าตนเองเกิดจากการทดลองของสเปนเซอร์จึงบันดาลโทสะลงมือสังหารสเปนเซอร์ทิ้ง   แล้วจึงเริ่มต้น Doomday project โดยการใช้ไวรัสสายพันธุ์ดัดแปลงที่มีชื่อว่า Uroboros บรรจุเข้ามิสไซค์ยิงเข้าสู่ชั้นบรรยากาศเพื่อให้ไวรัสแผ่กระจายไปทั่วโลกเพื่อสร้างโลกในอุดมคติ   โดยการรวบรวมคนที่รอดจากไวรัสนั้นแล้วสร้างสังคมใหม่ที่เขาจะกลายเป็นผู้ปกครอง แต่ท้ายที่สุด เขาก็ถูกฆ่าโดย คริส เรดฟิลด์ และ คู่หูที่ชื่อ เชว่า อโลมาร์ นั่นเอง

ทายาทสืบสายเลือด
ในช่วงหนึ่งที่เวสเกอร์ได้เดินทางไปยังยุโรปตะวันออก เขาได้ไปมีความสัมพันธ์กับหญิงสาวพื้นเมืองในภูมิภาคดังกล่าวก่อนที่จะทิ้งเธอไป และแล้วเธอก็ให้กำเนิดลูกชายของเขา เธอตั้งชื่อให้ว่า เจ็ค มุลเลอร์(Jake Muller) ผู้ที่มีกรุ๊ปเลือดชนิดพิเศษที่ป้องกันจาก C-Virus เขาได้ช่วยโลกไว้ด้วยการให้เลือดเป็นตัววัคซีนป้องกันซีไวรัสจากโลกแต่เขาปฏิเสธที่จะเดินตามรอยบิดาด้วยการทำลายโลกและรับงานด้วยการเป็นทหารรับจ้างทั่วโลกและพร้อมกับพยายามจะทำลาย C-Virus ที่ยังหลงเหลืออยู่จากการก่อการร้ายทางชีวภาพ
# Nepenthes carunculata
Nepenthes carunculata (เล็ก/แคระ caro = เนื้อ; อ้างถึงรยางค์บนเมล็ด) เป็นหม้อข้าวหม้อแกงลิงชนิดพื้นสูง พบบนเกาะสุมาตรา มีลักษณะคล้ายกับ N. bongso ซึ่งยังมีข้อโต้แย้งเกี่ยวกับ 2 ชนิดนี้ว่าควรแยกออกเป็นคนละชนิดหรือไม่

ลูกผสมตามธรรมชาติของ N. carunculata ยังไม่มีการบันทึกไว้ ถึงแม้ว่าอาจจะมีการผสมข้ามชนิดกับ N. bongso ก็ตาม

 หน่วยอนุกรมวิธานต่ำกว่าระดับชนิด 
 Nepenthes carunculata var. robusta Nerz & Wistuba, 1994
 N. carunculata var. robusta เป็นพันธุ์ที่โดดเด่นของชนิดนี้ด้วยความใหญ่และมีเพอริสโตมที่แวววาว
# Nepenthes chaniana
Nepenthes chaniana (ได้ชื่อตาม ซี.แอล. เชน (C.L. Chan) , กรรมการผู้จัดการของโรงพิมพ์ประวัติศาสตร์ธรรมชาติ (บอร์เนียว)) เป็นพืชที่สูง ที่อยู่ในสกุลหม้อข้าวหม้อแกงลิง มีขนสีขาวหนาและยาว หม้อรูปทรงกระบอกมีสีขาวถึงเหลือง

เป็นเวลานานมากที่หม้อข้าวหม้อแกงลิงชนิดนี้ถูกระบุผิดเป็น N. pilosa ซึ่ง N. pilosa เป็นพืชถิ่นเดียวของกาลีมันตัน (Kalimantan) N. chaniana พบในรัฐซาบะฮ์ และรัฐซาราวัก (บูกิต บาทู ลาวี (Bukit Batu Lawi) และภูเขาอื่นๆ) หม้อของ N. pilosa มีรูปทรงกลมมนและกว้างกว่าหม้อของ N. chaniana.

ตัวอย่างชีววิทยาของ N. chaniana ถูกเก็บโดยชาร์ลส์ คลาร์ก (:En:Charles Clarke) บนภูเขาอาลับ (Alab) จุดสูงสุดของอุทยานแห่งชาติเทือกเขาคร็อกเกอร์ (Crocker Range)

 ลูกผสมตามธรรมชาติ 

 N. chaniana × N. lowiiClarke, C.M. 1997. Nepenthes of Borneo. Natural History Publications (Borneo) , Kota Kinabalu.
 N. chaniana × N. veitchii
# Nepenthes burkei
Nepenthes burkei เป็นหม้อข้าวหม้อแกงลิงพื้นเมืองบนเกาะมินโดโร (Mindoro) ในประเทศฟิลิปปินส์ มันเป็นญาติใกล้ชิดกับ N. sibuyanensis และ N. ventricosa เท่าที่รู้ N. burkei ไม่มีลูกผสมตามธรรมชาติ ได้ชื่อตามเดวิด เบอร์ก (David Burke) นักสะสมพืชพันธุ์ชาวอังกฤษ

 หน่วยอนุกรมวิธานต่ำกว่าระดับชนิด 
 Nepenthes burkei var. excellens Hort.Veitch ex Marshall (1890)
 Nepenthes burkei var. prolifica Mast. (1890)
# อสมการ
ในทางคณิตศาสตร์ อสมการ เป็นประพจน์ที่เปรียบเทียบค่าระหว่างจำนวนจริงสองจำนวน
 ประพจน์  มีความหมายว่า a มีค่าน้อยกว่า b หรือไม่ถึง b
 ประพจน์  มีความหมายว่า a มีค่ามากกว่า b หรือเกิน b
 ประพจน์  มีความหมายว่า a มีค่าน้อยกว่าหรือเท่ากับ b หรือไม่เกิน
 ประพจน์  มีความหมายว่า a มีค่ามากกว่าหรือเท่ากับ b หรือไม่น้อยกว่า

 โครง
หมวดหมู่:พีชคณิตมูลฐาน
# โจหยิน
โจหยิน  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนพลคนสำคัญของโจโฉ เป็นพี่ชายของโจหอง เป็นคนจิตใจกล้าหาญ อารมณ์ร้อนแรง เคร่งครัดต่อระเบียบวินัย ชำนาญการพิชัยสงคราม

เมื่อโจโฉป่าวประกาศระดมพลเพื่อกำจัดตั๋งโต๊ะ โจหองและโจหยินผู้พี่ได้คุมกำลังพันเศษมาเข้าร่วมกับโจโฉที่เมืองตันลิว นับแต่นั้นทั้งสองพี่พี่น้องก็ได้ร่วมมือกับโจโฉตั้งตนเป็นใหญ่ในแผ่นดิน โจหยินได้รบให้โจโฉในตำแหน่งแม่ทัพใหญ่หลายครั้ง

 ครอบครัว 
 น้องชาย โจหอง
# ตังเจี๋ยว
ตังเจี๋ยว (156-4 กรกฎาคม 236) ชื่อรอง กงเหริน  เป็นขุนนางของวุยก๊กในยุคสามก๊ก ก่อนหน้านี้เขาเคยรับใช้ภายใต้อ้วนเสี้ยว, เตียวเอี๋ยงและโจโฉตามลำดับในช่วงปลายราชวงศ์ฮั่นตะวันออก

 หมายเหตุ
# ตันเซ็ก
ตันเซ็ก (; Chen Shi) เป็นนายทหารของจ๊กก๊กในยุคสามก๊ก ก่อนหน้านี้เขาเคยรับใช้เล่าปี่ ซึ่งเป็นขุนศึกในช่วงปลายราชวงศ์ฮั่นตะวันออก ชื่อของเขาบางครั้งถูกบันทึกเป็น เฉิน เจี่ย(春，漢諸葛亮遣其將陳戒攻武都、陰平二郡，雍州刺史郭淮引兵救之。) Zizhi Tongjian vol. 71.(七年，亮遣陳戒攻武都、陰平。) Sanguozhi vol. 35.

 ประวัติ 
มีบันทึกเกี่ยวกับตันเซ็กน้อยมากในประวัติศาสตร์ ข้อมูลเกี่ยวกับเขากระจัดกระจายอยู่ในจดหมายเหตุสามก๊ก แหล่งข้อมูลที่เชื่อถือได้สำหรับประวัติศาสตร์ยุคสามก๊ก

ตันเซ็กถูกกล่าวถึงเป็นครั้งแรกในปี ค.ศ. 217 เมื่อเขาเข้าร่วมในยุทธการที่ฮันต๋ง ภายใต้คำสั่งของเล่าปี่ เล่าปี่ส่งเขาและนายทหารอีก 10 นายนำกองกำลังไปตัดเส้นทางเสบียงของศัตรูตามเส้นทาง gallery roads ที่ Maminge Path (ใน กวังยฺเหวียน มณฑลเสฉวนในปัจจุบัน) อย่างไรก็ตาม พวกเขาถูกขับไล่โดย ซิหลง ขุนพลของโจโฉ และทหารของเล่าปี่จำนวนมากพลัดตกจาก gallery roads ลงไปในหุบเขาลึกและเสียชีวิตระหว่างการโจมตี
# โจหอง
โจหอง (เสียชีวิต ค.ศ.232) ชื่อรอง จื่อเหลียน เป็นขุนพลของวุยก๊กในยุคสามก๊ก เขาเริ่มรับราชการในช่วงปลายราชวงศ์ฮั่นตะวันออกภายใต้โจโฉซึ่งเป็นลูกพี่ลูกน้องของเขา(曹洪字子廉，太祖從弟也。) Sanguozhi vol. 9.

ชีวิตช่วงตันและอาชีพ

 ในสามก๊ก 
เมื่อโจโฉป่าวประกาศระดมพลเพื่อกำจัดตั๋งโต๊ะ โจหองและโจหยินผู้พี่ได้คุมกำลังพันเศษมาเข้าร่วมกับโจโฉที่เมืองตันลิว นับแต่นั้นทั้งสองพี่พี่น้องก็ได้ร่วมมือกับโจโฉตั้งตนเป็นใหญ่ในแผ่นดิน โจหองได้รบให้โจโฉในตำแหน่งแม่ทัพใหญ่หลายครั้ง โจหองเคยช่วยชีวิตโจโฉมาแล้ว 2 ครั้ง ครั้งแรก โจโฉตามตีท้ายทัพตั๋งโต๊ะ แต่เสียที ตัวโจโฉหลบหนี ซีเอ๋งทหารตั๋งโต๊ะยิงเกาทัณฑ์ถูกโจโฉได้รับบาดเจ็บและม้าของโจโฉถูกหอกของข้าศึกล้มลง โจหองได้มาช่วยชีวิตโจโฉไว้ได้ และขอให้โจโฉขึ้นมา แต่โจโฉปฏิเสธ โจหองจึงพูดไว้ว่า "แผ่นดินนี้โจหองตายไม่เป็นไร แต่ท่านตายไม่ได้" ก่อนจะพาหนีมาและพบกับซีเอ๋งที่ดักรออยู่ แต่ แฮหัวตุ้น และ แฮหัวเอี๋ยน สองนายทหารเอกเข้ามาช่วยทันและ แฮหัวตุ้น ก็สังหารซีเอ๋ง ณ ที่นั้น โจโฉจึงรอดตายได้อย่างหวุดหวิด ...  ครั้งที่ 2 โจโฉเสียทีให้กับม้าเฉียวจนต้องตัดหนวดหนีตาย หลบคมทวนของม้าเฉียวเกือบจะถูกม้าเฉียวสังหารอยู่แล้ว โชคดีที่โจหองกับ แฮหัวเอี๋ยน มาช่วยชีวิตไว้ได้ทัน โจโฉซาบซึ้งในบุญคุณของโจหองจึงบำเหน็จรางวัลให้อย่างงาม ...ส่วนเรื่องการตายของโจหองถูกบันทึกไว้ว่า "แก่ตาย"

 ครอบครัว 
 โจหยิน พี่ชาย

 รายชื่อบุคคลที่ถูกสังหารโดยโจหอง 
 โฮปัน โจรโพกผ้าเหลือง
 อ้วนถำ บุตรชายตนโตของอ้วนเสี้ยว
 งิมเอ๋ง ทหารจ๊กก๊กในสังกัดม้าเฉียว
 เจาปิด
# โจจู๋
โจจู๋  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นชาวเมืองหลูเจียง (โลกั๋ง) มณฑลอันเฮวย (อันฮุย) ฉายาเหลียนฟ่าง ตาเสียข้างหนึ่ง ได้ศึกษาคัมภีร์วิเศษลัทธิเต๋า จากเขางูปีสัน ได้แสดงอิทธิฤทธ์ต่างๆ ให้โจโฉดูที่เงียบกุ๋น และแนะนำให้โจโฉมอบแผ่นดินให้เล่าปี่ดูแลแทน โจโฉโกรธให้ฆ่าแต่กลับไม่ตาย แถมยังแสดงอภินิหารเย้ยโจโฉมากมาย และหายตัวไปอย่างไร้ร่องรอย
# Nepenthes macfarlanei
Nepenthes macfarlanei (ได้ชื่อตามจอห์น มิวร์เฮด แมกฟาร์แลน (John Muirhead Macfarlane) , นักพฤกษศาสตร์) เป็นหม้อข้าวหม้อแกงลิงถิ่นเดียวของเพนนิซูล่า มาเลเซีย

มันมีหม้อเป็นจุด สีแดง หม้อล่างเป็นรูปไข่ถึงรูปทรงกระบอก สูงประมาณ 20 เซนติเมตร ผิวล่างของฝาปกคลุมด้วยขนสีขาว สั้น อย่างหนาแน่น นี่คือรูปล่างลักษณะของหม้อข้าวหม้อแกงลิงชนิดนี้ แต่เรายังไม่รู้ว่าขนนั้น มีไว้ทำอะไรClarke, C.M. 2002. A Guide to the Nepenthes of Peninsular Malaysia. Natural History Publications (Borneo) , Kota Kinabalu.

 ลูกผสมทางธรรมชาติ 

รายชื่อลูกผสมตามธรรมชาติของ N. macfarlanei ที่ได้มีการบันทึกไว้ :

N. macfarlanei × N. ramispinaClarke, C.M. 2001. Nepenthes of Sumatra and Peninsular Malaysia.  Natural History Publications (Borneo), Kota Kinabalu.
N. macfarlanei × N. sanguinea
# มูลนิธิชีวิตสดใส
มูลนิธิชีวิตสดใส ในทูลกระหม่อมหญิงอุบลรัตนราชกัญญา สิริวัฒนาพรรณวดี  ทรงตั้งพระทัยแน่วแน่ที่จะพระราชทานความช่วยเหลือในการบรรเทาความเดือดร้อนทุกข์ยากดังกล่าว  จึงทรงพระกรุณาพระราชทานกำเนิด มูลนิธิชีวิตสดใส ให้เป็นองค์การสาธารณกุศล โดยมีวัตถุประสงค์ คือ
 ส่งเสริมการสังคมสงเคราะห์ การศึกษา การกีฬา สุขภาพอนามัย และการศาสนา
 ส่งเสริมสนับสนุนและร่วมมือกับรัฐบาล เอกชน และองค์การการกุศลอื่น ๆ ในการแก้ไขปัญหาความเดือดร้อนและความยากจนของประชาชน
 ดำเนินกิจกรรมในการช่วยเหลือเด็ก เยาวชน และประชาชนในด้านเศรษฐกิจและสังคมให้มีคุณภาพชีวิตที่ดีขึ้น สามารถช่วยตัวเองและพึ่งตัวเองได้
 ดำเนินกิจกรรมในการรณรงค์ป้องกันและแก้ไขปัญหายาเสพติด ความเดือดร้อนและความยากจนของประชาชน
 ดำเนินการเพื่อสาธารณประโยชน์หรือร่วมมือกับองค์การการกุศลอื่น ๆ เพื่อสาธารณประโยชน์
 ไม่ดำเนินการเกี่ยวข้องกับการเมืองแต่ประการใด
 
มูลนิธิชีวิตสดใสก่อกำเนิดเป็นองค์การสาธารณกุศลลำดับที่ 574 ตามประกาศกระทรวงการคลังฯ โดยได้รับการจดทะเบียนเมื่อวันที่ 1 กุมภาพันธ์ 2548 เลขที่ กท 1415 ภายหลังสถานการณ์ความไม่สงบในพื้นที่จังหวัดชายแดนภาคใต้เริ่มต้นขึ้นได้ประมาณ 1 ปีเศษโดยทูลกระหม่อมหญิงอุบลรัตนราชกัญญา สิริวัฒนาพรรณวดี องค์ผู้ประทานกำเนิดมูลนิธิ ได้ทรงอัญเชิญกระแสพระราชดำรัส  “เข้าใจ เข้าถึง พัฒนา” “รู้รักสามัคคี” และปรัชญาเศรษฐกิจพอเพียงมาเป็นแนวทางดำเนินโครงการพัฒนาคุณภาพชีวิต เพื่อเสริมสร้างสันติสุขใน จังหวัดชายแดนภาคใต้ เพื่อถวายเป็นพระราชกุศลในวโรกาสฉลองสิริราชสมบัติครบ 60 ปี ในปี พ.ศ. 2549

 การพัฒนาเด็กก่อนวัยเรียน 
เด็กก่อนวัยเรียน เป็นวัยที่พัฒนาการทุกด้านกำลังเจริญเติบโต การส่งเสริมเพื่อให้ เด็กสามารถเติบโตและเรียนรู้เพื่อการดำเนินชีวิตต่อไปนั้น  ควรปลูกฝังให้เด็กมีเจตคติ ที่ดีต่อการรับรู้ เกิดการเรียนรู้และมีความสามารถในการแสวงหาความรู้เพื่อเลือกและนำมาใช้ตามสถานการณ์ที่ตนต้องการได้อย่างเหมาะสม  ดังนั้นจึงควรจัดการเรียน การสอนที่สอดคล้องกับวัฒนธรรมและวิถีชีวิตทางสังคมของเด็ก ควบคู่กับคุณธรรม จริยธรรม 

 การเสริมสร้างคุณธรรม จริยธรรมแก่เด็กและเยาวชน 
เด็กและเยาวชน  เป็นทรัพยากรบุคคลที่สำคัญของประเทศชาติ  การพัฒนาเด็กและเยาวชนเพื่อให้เป็นคนดี มีคุณค่า และมีอนาคตนั้น จะต้องส่งเสริมและสนับสนุนให้เด็กได้รับการศึกษาอย่างเต็มตามศักยภาพควบคู่ไปกับการปลูกฝังคุณธรรมจริยธรรมเพื่อให้สามารถนำความรู้ไปใช้ในการดำเนินชีวิตและอยู่ร่วมกันในสังคมได้อย่างมีความสุข โดยได้จัดกิจกรรมเสริมสร้างคุณธรรมจริยธรรมสำหรับเด็กและเยาวชนในพื้นที่โครงการ

 การพัฒนาการศึกษาในโรงเรียนสอนศาสนา 
เนื่องจากการจัดการศึกษาในโรงเรียนสอนศาสนา ซึ่งได้แก่ โรงเรียนเอกชนสอนศาสนาอิสลาม สถาบันศึกษาปอเนาะและโรงเรียนพระปริยัติธรรมในพื้นที่จังหวัดชายแดนภาคใต้ยังไม่สามารถตอบสนองความต้องการของประชาชนโดยเฉพาะอย่างยิ่งการพัฒนาคุณภาพของการศึกษาแบบครบวงจรตามพระราชบัญญัติการศึกษาแห่งชาติ พ.ศ. 2542 ที่ยึดผู้เรียนเป็นศูนย์กลางและที่สอดคล้องเหมาะสมกับวิถีชีวิตเฉพาะท้องถิ่น

 การเสริมสร้างชุมชน “รู้รักสามัคคี  อยู่ดีมีสุข” 
ดำเนินการจัดตั้ง “ศูนย์การเรียนรู้ชีวิตสดใส”  ขึ้นในชุมชนเพื่อเสริมสร้างสังคมให้เกิดความปรองดอง ความเป็นปึกแผ่นของประชาชนในท้องถิ่นและการยอมรับในความหลากหลายทางวัฒนธรรมและวิถีชีวิตท้องถิ่น โดยอัญเชิญกระแสพระราชดำรัส “รู้รักสามัคคี” มาเป็นแนวทางควบคู่ไปกับการพัฒนาคุณภาพชีวิต และการใช้ชีวิตร่วมกันตามปรัชญาเศรษฐกิจพอเพียงโดยในระยะเริ่มต้นโครงการได้ใช้สถานที่ซึ่งมีความพร้อมและทำเลที่ตั้งที่เหมาะสมในการกระจายความช่วยเหลือไปยังหมู่บ้าน วัด มัสยิด และโรงเรียน
# เตียวเจียว
เตียวเจียว (ค.ศ. 156–236) ชื่อรอง จื่อปู้ เป็นตัวละครใน วรรณกรรม จีน อิง ประวัติศาสตร์เรื่อง สามก๊ก ที่มีตัวตนจริงในประวัติศาสตร์ ยุคสามก๊ก เสนาธิการของซุนกวน เป็นชาวเมืองเผิงเฉิง ซื่อสัตย์ ยุติธรรม มีความรู้กว้างขวางคงแก่เรียนรับราชการมาตั้งแต่ซุนเซ็กและเป็นผู้ช่วยซุนเซ็กสร้างแคว้นกังตั๋งก่อนตายซุนเซ็กได้มอบให้เตียวเจียวดูแลซุนกวนซึ่งอายุยังน้อย

เมื่อโจโฉนำทัพมาตั้งที่ริมแม่น้ำแยงซีเกียงตรงข้ามกับกังตั๋ง เพื่อเตรียมทำศึกกับกังตั๋ง  เตียวเจียวได้หว่านล้อมให้ซุนกวนยอมสวามิภักดิ์ต่อโจโฉ แต่ขงเบ้งได้หว่านล้อมจิวยี่ให้สู้ศึกจนกระทั่งเอาชนะโจโฉในศึกผาแดงได้

ชีวิตช่วงต้น

หมายเหตุ
# พระพนัสบดี
พระพนัสบดี เป็นพระพุทธรูปศิลาศิลปะสมัยทวารวดี ซึ่งได้รับการขึ้นทะเบียนเป็นโบราณวัตถุ โดยสันนิษฐานว่าพระพนัสบดีองค์จริงนั้น สร้างขึ้นในสมัยทวารวดี และมีการสร้างพระพนัสบดีองค์จำลอง ประดิษฐาน ณ หอพระพระพนัสบดี อำเภอพนัสนิคม จังหวัดชลบุรี จัดเป็นพระพุทธรูปที่มีพุทธลักษณะงดงามองค์หนึ่ง 

 ประวัติ 
มีการค้นพบพระพุทธรูปพระพนัสบดีเมื่อประมาณปี พ.ศ.2440 โดยผู้พบขณะพายเรือไปขายของ ได้ปักไม้พายไปถูกองค์พระใต้ผิวน้ำที่ชายฝั่งคลองแบ่ง ตำบลไร่หลักทอง อำเภอพนัสนิคม จังหวัดชลบุรี และได้เก็บรักษาบูชาไว้ที่บ้านซึ่งอยู่ตรงข้างสถานีตำรวจพนัสนิคมมาจนถึงปัจจุบัน เป็นพระพุทธรูปจำหลักจากศิลาดำเนื้อละเอียด นักโบราณคดีกำหนดว่าเป็นพระพุทธรูปสมัยทวารวดี โดยพระพุทธรูปที่มีพุทธลักษณะเช่นเดียวกันนี้ เก็บรักษาอยู่ที่พิพิธภัณฑสถานแห่งชาติพระนครหลายองค์ พระพนัสบดี มีพุทธลักษณะงดงามแปลกกว่าพระพุทธรูปอื่น ๆ คือ เป็นฐานพระพุทธรูปปางเสด็จลงจากดาวดึงส์ ประทับยืนบนดอกบัว ยกพระหัตถ์ทั้งสองเสมอพระอุระ จีบพระองคุลีพระหัตถ์ทั้งสองเช่นพระพุทธรูปปางปฐมเทศนา บนฝ่าพระหัตถ์ทั้งสองมีลายธรรมจักร เบื้องพระปฤษฎางค์มีประภามณฑล ประทับยืนบนสัตว์พาหนะที่แปลกพิเศษ โดยเป็นสัตว์ที่เกิดจากจินตนาการ ซึ่งประติมากรผู้สร้างพระพุทธรูปนำ โค ครุฑ หงส์ มารวมเป็นสัตว์ตัวเดียวกัน สัตว์นั้นมีหน้าเป็นครุฑ เขาเป็นโค ปีกเป็นหงส์ โดย โค ครุฑ และหงส์ เป็นพาหนะของเทพเจ้าทั้งสาม คือ พระอิศวรทรงโค พระนารายณ์ทรงครุฑ พระพรหมทรงหงส์ ผู้สร้างอาจหมายถึงพระพุทธเจ้าอาศัยศาสนาพราหมณ์เป็นพาหนะในการประกาศพระศาสนา หรืออาจหมายถึงพระพุทธเจ้าทรงชัยชนะแล้วซึ่งศาสนาพราหมณ์ก็ได้ พระพนัสบดีที่ขุดพบมีความสูง 45 เซนติเมตร  

พระพนัสบดีองค์จำลอง สร้างเมื่อวันที่ 25 มกราคม พ.ศ. 2517 จำลองให้ขนาดใหญ่กว่าเดิม 3 เท่า ประดิษฐานอยู่ ณ หอพระ ซึ่งเป็นอาคารจตุรมุขกลางสระน้ำในเขต เทศบาลเมืองพนัสนิคม ส่วนองค์จริงกรมศิลปากรได้ตรวจอายัดเมื่อ พ.ศ. 2474 พระพนัสบดีเป็นพระพุทธรูปเก่าแก่มีอายุ 1,200–1,300 ปี ประทับยืนบนหลังสัตว์ประหลาดที่สร้างขึ้นจากจินตนาการ รูปร่างคล้ายนก ดวงตากลมโปนโต แก้มเป็นกระพุ้ง จะงอยปากใหญ่งุ้มแข็งแรง ปลายจะงอยปากจากบนลงล่าง มีรูทะลุคล้ายกับจะแขวนกระดิ่งได้ มีเขาทั้งคู่บิดเป็นเกลียวงอเข้าหากันคล้ายเขาโคตั้งอยู่เหนือตา ที่โคนเขามีหูสองหูอย่างหูโค มีปีสองข้างใหญ่สั้นที่กำลังกางออก ขาทั้งสองข้างพับแนบทรวงอกยกเชิดขึ้นอย่างขาของครุฑที่กำลังเหินลม

 ประกาศกรมศิลปากร 
กรมศิลปากรได้ขึ้นทะเบียนพระพุทธรูปศิลาสมัยทวารวดี อำเภอพนัสนิคม ตำบลพนัสนิคม เป็นโบราณวัตถุ เมื่อวันที่ 8 มีนาคม พ.ศ. 2478ราชกิจจานุเบกษา.  เล่ม 52 หน้า 3684. 8 มีนาคม พ.ศ. 2478.  

 เชิงอรรถ
# สปา (แก้ความกำกวม)
สปา  สามารถหมายถึง
 สปา - การบำบัดด้วยน้ำ
 สปา (เมือง) - ชื่อเขตเทศบาลในประเทศเบลเยียม และเป็นที่มาของชื่อสปา
 เซอร์กิตเดอสปา-ฟรองโกชองส์‎ - สนามแข่งรถที่เมืองสปา รู้จักกันในชื่อ "เดอะสปา"
 โปรแกรมประยุกต์แบบหน้าเดียว - เรียกย่อว่า SPA
# ไรโบเฟลวิน
ไรโบเฟลวิน  หรือ วิตามินบี2  จัดอยู่ในชนิดวิตามินที่ละลายในน้ำได้สารอาหารประเภทวิตามิน, วันที่สืบค้น 14 เมษายน 2559 จาก www.siripansiri.wordpress.com. ใช้ในการเจริญเติบโต เมื่อขาดจะกลายเป็นคนแคระเกร็น จำเป็นต่อเอนไซม์และกระบวนการเมทาบอลิซึมของสารอาหารต่าง ๆ ในร่างกายvitamin-b2-riboflavin , วันที่สืบค้น 14 เมษายน 2559 จาก www.foodnetworksolution.com. โดยเฉพาะไขมัน ป้องกันไขมันอุดตันในเส้นเลือด อันเป็นสาเหตุให้เส้นเลือดแข็งตัว ขจัดไขมันชนิดอิ่มตัวในเส้นเลือด ช่วยระงับอาการตาแฉะได้ จึงใช้เป็นส่วนประกอบในยาหยอดตา

 ผลกระทบที่ร่างกายได้รับ 
 ภาวะการได้รับไม่เพียงพอ 
หากได้รับไรโบเฟลวินไม่เพียงพอต่อความต้องการของร่างกาย จะทำให้เกิดอาการหลายอย่างเช่น อ่อนเพลีย คอบวม ผิวหนังแตกระคายเคือง, โลหิตจาง โดยผู้ที่มีปัจจัยเสี่ยงต่อการขาดหรือได้รับวิตามินชนิดนี้ไม่เพียงพอมักเป็นผู้สูงอายุ, ผู้ที่มีอาการเจ็บป่วยเรื้อรัง, ติดสุรา, หรือผู้ที่มีฐานะยากจน

 ภาวะการได้รับเกินขนาด 
โดยทั่วไปการได้รับไรโบเฟลวินในปริมาณที่สูงกว่าค่า RDA มักไม่พบผลข้างเคียงที่เป็นพิษ แต่หากได้รับวิตามินชนิดนี้ในปริมาณที่สูงมาก ๆ อาจเกิดผลข้างเคียงที่เป็นพิษเช่น ปัสสาวะสีเหลือง, หมดสติ, รู้สึกแสบร้อนหรือเป็นโรคหิดได้
สารเสริมฤทธิ์ เช่น วิตามินบีรวม
สารต้านฤทธิ์ เช่น ยาคุมกำเนิดชนิดรับประทาน, ยาปฏิชีวนะ และสุรามีวิตามินบีเกิน, วันที่สืบค้น 14 เมษายน 2559 จาก www.pheermintsw.wordpress.com.

 แหล่งที่พบ 
ไรโบเฟลวิน พบได้ทั่วไปในอาหารหลายประเภท เช่น ในพืชผักต่าง ๆ ที่มีใบสีเขียว , วันที่สืบค้น 14 เมษายน 2559 จาก www.saranukromthai.or.th. รวมถึงในเนื้อสัตว์, ถั่ว, ธัญพืช และผลไม้ต่าง ๆ
# สปา (เมือง)
สปา เป็นเขตเทศบาลในประเทศเบลเยียม ตั้งอยู่ในเขตวัลลูน จังหวัดลีแยช อยู่ทางตะวันตกเฉียงใต้ของอาเคิน ประเทศเยอรมนี ห่างประมาณ 45 ก.ม. ตัวเมืองสปามีพื้นที่ 39.85 ตร.กม. และประชากร 10,543 คน ตามสัมมโนประชากรปี 2549

เมืองสปามีชื่อเสียงในด้านน้ำพุร้อนในการรักษาโรคตั้งแต่คริสต์ศตวรรษที่ 14 และเป็นที่มาของชื่อสปาประวัติสปา(ข้อมูลในลักษณะ pdf)
# วิทิตนันท์ โรจนพานิช
วิทิตนันท์ โรจนพานิช (ชื่อเล่น: หนึ่ง) เป็นคนไทยคนแรกที่ปีนยอดเขาเอเวอเรสต์ได้สำเร็จ มีอาชีพเป็นครีเอทีฟรายการโทรทัศน์ และผู้กำกับภาพยนตร์ วิทิตนันท์สามารถปีนยอดเขาเอเวอร์เรสต์สำเร็จพร้อมกับนักปีนเขาชาวเวียดนาม 3 คนแรกเมื่อปี พ.ศ. 2551 ในฐานะหัวหน้าทีมปีนเขา พร้อมกับเป็นผู้อำนวยการผลิตรายการเรียลริตี้โชว์ ถ่ายทอดการปีนยอดเขาเอเวอเรสต์ครั้งนี้ ทางสถานีโทรทัศน์ของประเทศเวียดนาม

วิทิตนันท์ เกิดที่กรุงเทพมหานคร เมื่อวันที่ 8 มิถุนายน พ.ศ. 2511 จบการศึกษาจากโรงเรียนสตรีวิทยา 2 ปริญญาตรีคณะศิลปกรรมศาสตร์ จุฬาลงกรณ์มหาวิทยาลัย สาขาภาพถ่าย และปริญญาโท สาขาจัดการทางวัฒนธรรม สถาบันบัณฑิตวิทยาลัย จุฬาลงกรณ์มหาวิทยาลัย

วิทิตนันท์ มีประสบการณ์ทำงานเป็นนักเขียน นักเขียนบท ผู้กำกับ และนักแสดง ทั้งละครเวที ละครโทรทัศน์ และภาพยนตร์ไทย และเป็นผู้ฝึกสอนการแสดงของโรงเรียนบางกอกการละครรายการผู้หญิงชวนคุย  ออกอากาศ 20 ก.พ. 2545 เคยเป็นอาสาสมัคร "กลุ่มมะขามป้อม" ร่วมแสดงละครเร่ในนามองค์กรพัฒนาเอกชน และเป็นครูสอนวิชาการแสดงให้กับแกรมมี่ มีผลงานแสดงภาพยนตร์เรื่อง ฝัน บ้า คาราโอเกะ (2540) น.ช. นักโทษชาย (2545) และ 191 1/2 มือปราบทราบแล้วป่วน (2546) ประวัติจาก หนังดี.คอม และมีผลงานกำกับภาพยนตร์เรื่อง บั้งไฟเทวดา ในปี พ.ศ. 2548

ด้านชีวิตส่วนตัว วิทิตนันท์ เป็นนักดำน้ำและนักขับเครื่องบินเล็ก และเกิดความคิดที่จะเป็นคนไทยคนแรกที่พิชิต ยอดเขาเอเวอร์เรสต์ เมื่อได้พบกับดูล สวี เชาว์ ชาวสิงคโปร์คนแรกที่ปีนยอดเขาเอเวอเรสต์สำเร็จ ขณะร่วมทริปดำน้ำกันที่ ประเทศพม่า 

วิทิตนันท์ สามารถปีนยอดเขาเอเวอร์เรสต์ ประเทศเนปาล ได้สำเร็จ เมื่อวันที่ 22 พฤษภาคม พ.ศ. 2551 เวลา 8:00 น. ตามเวลาท้องถิ่นเนปาลสำนักข่าวซินหัว ร่วมกับนักปีนเขาชาวเวียดนาม 3 คน คือ Phan Thanh Nhien, Bui Van Neogi และ Nguyen Mau Linh ซึ่งเป็นชาวเวียดนาม 3 คนแรกที่พิชิตยอดเขาเอเวอร์เรสต์ได้สำเร็จ การปีนเขาเอเวอร์เรสต์ครั้งนี้มีการถ่ายทอดเป็นรายการเรียลลิตี้โชว์ Everest 2008 : Vietnam Spirit To The World ทางสถานีโทรทัศน์เอชทีวี ของประเทศเวียดนาม โดยวิทิตนันท์ปีนเขาในฐานะหัวหน้าทีม และเป็นผู้อำนวยการผลิตรายการโทรทัศน์ดังกล่าวด้วยเมื่อคนไทยคนแรก พิชิตยอดเอเวอรเรสต์  นิตยสารสารคดี, ปีที่ 24 ฉบับที่ 285 เดือนพฤศจิกายน 2551ทั้งนี้ การดำเนินการโครงการ ได้จัดทำขึ้นโดยผู้บริหาร บ.กันตนากรุ๊ป จำกัด (มหาชน) ขณะที่ไปร่วมบริหารให้กับสถานีโทรทัศน์ที่ประเทศเวียดนาม และผู้บริหารและผู้เขียนโครงการคือ คุณเสฎฐวุฒิ จันทร์วาววาม

 รายชื่อยอดเขาที่พิชิต 
วิทิตนันท์ โรจนพานิช เป็นคนไทยคนแรกที่พิชิดยอดเขาที่สูงที่สุด ใน 7 ทวีป และเป็นคนที่ 179 ของโลก
 ยอดเขาเอเวอเรสต์ ในวันที่ 22 พฤษภาคม พ.ศ. 2551
 ยอดเขาเอลบรุส ในวันที่ 
 ยอดเขาอากอนกากวา ในวันที่ 
 ยอดเขาคิลิมันจาโร ในวันที่ 
 ยอดเขาวินสันแมสซิฟ ในวันที่ 
 ยอดเขาปุนจะก์จายา ในวันที่ 
 ยอดเขาเดนาลี ในวันที่
# ไพล
ไพล เป็นพืชชนิดหนึ่งในวงศ์ขิง  เป็นพืชลงหัว มีเหง้าใหญ่ เนื้อในสีเหลือง มีกลิ่นหอมใบเรียวยาวปลายแหลมดอกออกรวมกันเป็นช่ออยู่บนก้านช่อดอก ช่วงเวลาที่เก็บเป็นยา เก็บเหง้าแก่จัด หลังจากต้นไพลลงหัวแล้ว

ไพลใช้ผสมในน้ำพริกแกงป่าทางจังหวัดระยอง ช่วยดับกลิ่นคาวของเนื้อสัตว์ป่าทำให้น้ำแกงสีเหลือง ส่วนของไพลที่ใช้เป็นยาคือเหง้าแก่จัด แก้ฟกช้ำ บวม เคล็ด ยอก ปวดเมื่อย ขับลม ท้องเดิน ช่วยขับระดูหรือประจำเดือนของสตรีนิยมใช้หลังจากที่คลอดบุตรแล้ว เหง้าไพลมีน้ำมันหอมระเหย ร้อยละ 0.8 และมีสารที่ให้สี  ซึ่งจากการทดลองพบว่ามีฤทธิ์ลดอาการอักเสบ กรมวิทยาศาสตร์การแพทย์ มีการค้นคว้าสารสำคัญที่มีสรรพคุณแก้หอบหืดและมีการวิจัยทางคลีนิค โดยใช้รักษาโรคหืดในเด็ก และไม่มีพิษเฉียบพลัน

 การปลูก 
ไพลสามารถขยายพันธุ์โดยใช้เมล็ด แง่งหรือเหง้าซึ่งเป็นส่วนของลำต้นใต้ดิน โดยทั่วๆ ไปจะใช้ส่วนของเหง้าเป็นท่อนพันธุ์ในการปลูก ไพลชอบดินร่วนซุย ไม่ชอบน้ำขังหรือดินที่มีการระบายน้ำไม่ดีเนื่องจากจะเน่าเสียโดยเฉพาะดินที่มีสภาพเป็นกรด เมื่อมีฝนชุกหรือความชื้นในดินสูง จะทำให้เกิดโรคแง่งเน่า  สามารถปลูกกลางแจ้งจนถึงมีแสงแดดพอควร ส่วนต้นเหนือดินมักจะยุบหรือแห้งเมื่อเข้าฤดูแล้ง ส่วนใหญ่จะเก็บเหง้าแก่เมื่ออายุ 2-3 ปีหลังปลูก
# Nepenthes argentii
Nepenthes argentii เป็นหม้อข้าวหม้อแกงลิงชนิดที่สูง (highland) เป็นพืชพื้นเมืองบนภูเขากุดอิง-กุดอิง (Guiting-Guiting) บนเกาะซิบูยันในประเทศฟิลิปปินส์ มันอาจเป็นชนิดที่เล็กที่สุดในสกุล ต้นของมันไม่ปรากฏว่ามีการเลื้อยไต่Jebb, M.H.P. & M.R. Cheek 1997. A Skeletal Revision of Nepenthes (Nepenthaceae). Blumea 42 (1) : 1–106. ซึ่งชื่อ Nepenthes argentii ได้ตั้งชื่อตาม "จอร์จ อาร์เจนต์" (George Argent)

N. argentii เป็นไม้พุ่มเตี้ยอาศัยอยู่ในภูมิประเทศแบบแอลป์ สูงประมาณ 30 เซนติเมตร บนดินแบบอัลตราเมฟิก Listed as Vulnerable (VU D2 v2.3). สูงจากระดับน้ำทะเลประมาณ 1,400 เมตร

N. argentii ไม่มีลูกผสมตามธรรมชาติรวมทั้งไม่มีรูปแบบหรือความหลากหลายต่าง ๆ ที่ถูกบันทึกไว้
บนภูเขากุดอิง-กุดอิง พบ N. argentii อยู่ที่เดียวกันกับ N. sibuyanensis ที่ความสูงประมาณ 1800 เมตรRybka, V., R. Rybkova & R. Cantley 2005. Nepenthes argentii on Sibuyan Island. Carnivorous Plant Newsletter 34 (2) : 47–50. และก็คล้ายกับ N. alata ที่สามารถพบได้ในระดับความสูง 800 - 1000 เมตรNerz, J., P. Mann, T. Alt & T. Smith 1998. Nepenthes sibuyanensis, a new Nepenthes from Sibuyan, a remote island of the Philippines. Carnivorous Plant Newsletter 27 (1) : 18–23.ด้วย ส่วนพืชถิ่นเดียวชนิดอื่น ๆ บนภูเขาก็มี Lobelia proctoriiArgent, G., P. Wilkie & D. Madulid 2007. Lobelia proctorii sp. nov. (Lobelioideae, Campanulaceae/Lobeliaceae) from the Philippines. Plant Ecology 192 (2) : 1385–0237. และ Rhododendron rouseiArgent, G. & D. Madulid 1998. Rhododendron rousei (Ericaceae) : a beautiful new species from the Philippines. New Plantsman 5 (1) : 25–31.
# ฟาสต์
ฟาสต์ (FAST คำย่อแบบกล่าวซ้ำจาก Fast Search & Transfer) เป็นบริษัทเทคโนโลยีสารสนเทศจากออสโล ประเทศนอร์เวย์ ในด้านการค้นหาข้อมูล ก่อตั้งในปี พ.ศ. 2540 ฟาสต์ยังมีสาขาในหลายประเทศได้แก่ เยอรมนี อิตาลี ฝรั่งเศส ญี่ปุ่น สหราชอาณาจักร สหรัฐอเมริกา บราซิล เม็กซิโก 

ในวันที่ 25 เมษายน พ.ศ. 2551 ไมโครซอฟท์ได้ซื้อกิจการของฟาสต์

การบริการของฟาสต์ประกอบด้วยเครื่องมือค้นหาสำหรับติดตั้งในหน่วยงานหรือบริษัท FAST Enterprise Search Platform
# Nepenthes paniculata
Nepenthes paniculata (ภาษาละติน: panicula = ช่อแยกแขนง) เป็นพืชที่อยู่ในสกุลของหม้อข้าวหม้อแกงลิง
N. paniculata อาจจะเป็นพืชถิ่นเดียวที่พบได้ใน Doorman Top ในเกาะนิวกินี  มันถูกพบในป่าหมอกบนสันยอดที่ความสูง 1,460 เมตร Listed as Endangered (EN C2b v2.3).
# เรียว ชิโฮโนะ
เรียว ชิโฮโนะ  เกิดในวันที่ 7 กันยายน ปี พ.ศ. 2534 ในประเทศญี่ปุ่น  เป็นดาราไอดอล ชาวญี่ปุ่น

ประวัติ
แจ้งเกิดจากการเป็นดาราไอดอล U-15 ปัจจุบัน มีผลงานทั้งการ ถ่ายแบบหนังสือ, ถ่ายแบบ VDO., ถ่ายแบบโฆษณา , แสดงละครโทรทัศน์, แสดงภาพยนตร์ ,ร้องเพลง และพากษ์เสียงประกอบภาพยนตร์การ์ตูน 

ข้อมูลส่วนตัว
 ชื่อจริง : เรียว ชิโฮโนะ  
 วันเกิด : 
 สัดส่วน : B83 / W60 / H82
 ส่วนสูง : 172 ซม.
 สีที่ชอบ : สีฟ้า , สีขาว
 กรุ๊ปเลือด : A
 สังกัดค่าย :''' Task 

ผลงาน
ภาพยนตร์
[2006] Remon enjeru: jissha-ban
[2007] The scary folklore: Omote no sho

ละครโทรทัศน์
[2006] "Lemon Angel Project"
[2006] "Shibuya kaidan: The riaru toshi densetsu"

DVD
 ของค่าย  Imouto 

แหล่งข้อมูลอื่น
 เวปไซต์อย่างเป็นทางการ  
 บล็อกไดอะรี่ เรียวชิโฮโนะ 
 Idol U-15 DVD 
 IMDb 

รเรียว ชิโฮโนะ
รเรียว ชิโฮโนะ
หมวดหมู่:บุคคลจากจังหวัดคานางาวะ